text: To mænd efterlyst efter voldtægt
  11 august 2015 kl. 13.57
  Efter en 17-årig pige anmeldte en voldtægt mandag morgen efterlyser Syd- og Sønderjyllands Politi to mænd.
  En 17-årig pige fra Sønderborg har anmeldt, at hun på vej til skole mandag morgen blev overfaldet af to mænd. De to mænd har ifølge pigen givet hende bind for øjnene, hvorefter de har ført hende til et ukendt sted, hvor mændene ifølge pigen har krænket hende seksuelt.
  Nu sender Syd- og Sønderjyllands Politi en beskrivelse af de to mænd ud. Politiet vil samtidig gerne i kontakt med vidner, der kan have set de tre sammen eller hver for sig i området ved Ringriderpladsen i tidsrummet mellem kl. 07:40 og 08:00.
  Vidner kan kontakte lokalpolitiet i Sønderborg på telefon 114.
  De to mænd beskrives som:
  A:- Dansker.- 18-20 år.- Ca. 180 cm høj og kraftig af bygning.- Lyshåret.B:- Dansker.- 20-22 år.- Ca. 185 cm høj og kraftig af bygning.
  Har nogen set noget i forb. m. anmeldt overgreb mandag på 17årig i Sønderborg? #politidk http://t.co/YEcYvB3WeC
  — Sydjyllands Politi (@SjylPoliti) August 11, 2015
  